
Ministru kabineta sēdes protokollēmums

Informatīvais ziņojums "Par Eiropas infrastruktūras savienošanas instrumenta Militārās mobilitātes trešā projektu uzsaukuma finansējumu Rail Baltica projektam"

· 1. Pieņemt zināšanai iesniegto informatīvo ziņojumu.
· 2. Atļaut Satiksmes ministrijai uzņemties precizētās budžeta ilgtermiņa saistības Eiropas infrastruktūras savienošanas instrumenta Militārās mobilitātes trešā projekta uzsaukuma finansēšanas līguma (23-LV-TM-RBMMLV-CEF2-3MM) īstenošanai Satiksmes ministrijas budžeta apakšprogrammā 60.07.00 "Eiropas transporta infrastruktūras projekti (Rail Baltica)" 123 711 604 euro apmērā, ko veido Eiropas infrastruktūras savienošanas instrumenta finansējums 51 551 179 euro apmērā un valsts budžeta līdzfinansējums 72 160 425 euro apmērā, tostarp valsts budžeta līdzfinansējums Latvijas aktivitātēm 51 551 179 euro apmērā un valsts budžeta finansējums pievienotās vērtības nodokļa (turpmāk – PVN) kompensēšanai Latvijas aktivitātēm 20 609 246 euro apmērā.
· 3. Atbalstīt, ka Eiropas infrastruktūras savienošanas instrumenta Militārās mobilitātes trešā projekta uzsaukuma finansēšanas līguma (23-LV-TM-RBMMLV-CEF2-3MM) īstenošanai nepieciešams valsts budžeta priekšfinansējums 50 % apmērā no Eiropas infrastruktūras savienošanas instrumenta finansējuma jeb 25 775 590 euro apmērā, kas tiks atmaksāts valsts budžetā pēc Eiropas infrastruktūras savienošanas instrumenta finansējuma saņemšanas no Eiropas Klimata, infrastruktūras un vides izpildaģentūras.
· 4. Satiksmes ministrijai normatīvajos aktos noteiktā kārtībā iesniegt Finanšu ministrijā pieprasījumu valsts budžeta līdzekļu pārdalei no 74.resora "Gadskārtējā valsts budžeta izpildes procesā pārdalāmais finansējums" valsts budžeta programmas 80.00.00 "Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai" nepieciešamā valsts budžeta līdzfinansējuma un priekšfinansējuma nodrošināšanai Eiropas infrastruktūras savienošanas instrumenta Militārās mobilitātes trešā projekta uzsaukuma finansēšanas līguma (23-LV-TM-RBMMLV-CEF2-3MM) īstenošanai, ņemot vērā šī protokollēmuma 2. un 3.punktā noteikto maksimālo valsts budžeta līdzfinansējuma un priekšfinansējuma apmēru.
· 5. Atzīt par aktualitāti zaudējušu Ministru kabineta 2023.gada 12.septembra sēdes protokola Nr.44 72.§ "Informatīvais ziņojums "Par Rail Baltica projekta Latvijas prioritārajām aktivitātēm Eiropas infrastruktūras savienošanas instrumenta pieteikumā militārās mobilitātes projektu uzsaukumam"" 3., 4., 5., 6. un 9.punktu.

